Hugo Lloris

Hugo Lloris (AFI: [yɡo joʁis]), nado en Niza (Alpes Marítimos, Provenza) o 26 de decembro de 1986, é un futbolista  francés que xoga como gardameta para o Tottenham Hotspur da Premier League inglesa.

 Traxectoria 
 En Francia 
Nado na cidade francesa de Niza, no departamento Alpes Marítimos, Hugo Lloris comezou a súa carreira futbolística nas categorías inferiores do equipo da súa cidade natal, o OGC Niza. O 18 de marzo de 2006 debutou co primeiro equipo contra o Stade Rennais, partido que finalizou con vitoria para o seu equipo por 1-0. Ese mesmo ano xogou outros tres xogos e chegou á final da Copa da Liga, aínda que o trofeo finalmente foi gañado polo AS Nancy. Ao ano seguinte conseguiu a titularidade na portaría. En 2008 Lloris asina polo Olympique Lyonnais, equipo que pagou 8,5 millóns de euros para facerse cos seus servizos.

 Tottenham Hotspur 
O último día antes do peche do mercado de traspasos da tempada 2012-13 ficha polo Tottenham Hotspur FC da Premier League, por volta duns 15 millóns de euros tras facer unha boa tempada na liga francesa. Lloris debutou cos Spurs o 20 de setembro de 2012 xogando os 90 minutos e mantendo a súa portaría a cera no que era o primeiro partido do club na UEFA Europa League ante a SS Lazio en White Hart Lane. O francés debutou como titular na Premier League o 7 de outubro de 2012 na vitoria 2-0 sobre o Aston Villa.

 Títulos 
 Club 
TítuloClubPaísAnoCopaOlympique Lyonnais2012SupercopaOlympique Lyonnais2012

 Notas 

 Véxase tamén 
 Ligazóns externas 
 Perfil no sitio web oficial do Tottenham
 Perfil no sitio web oficial da Ligue 1  
 Perfil no sitio web oficial da FIFA  

Categoría:Nados en 1986
Categoría:Nados en Niza
Categoría:Gardametas de fútbol
Categoría:Futbolistas de Francia
Categoría:Xogadores do OGC Nice
Categoría:Xogadores do Olympique de Lión
Categoría:Xogadores do Tottenham Hotspur FC
Categoría:Xogadores da selección de fútbol de Francia
Categoría:Franceses de ascendencia catalá
Categoría:Xogadores do Mundial de Fútbol de 2014
Categoría:Futbolistas gañadores do Mundial
Categoría:Xogadores do Mundial de Fútbol de 2022